### Resumé

Teknik & Miljø har været i dialog med [adresse] omkring trafikforholdene ved skolen. [adresse] og forvaltningen er i samarbejde nået frem til en løsningsmodel, som foreslås afprøvet. Løsningen omfatter etablering af en hjertezone ved [adresse], samt en række mindre justeringer af trafikforholdene. Der ønskes udvalgets stillingtagen til om prøvehandlingen, omfattende et hjertezoneprojekt, skal gennemføres.

### Sagsfremstilling

I foråret 2023 gennemførte Teknik & Miljø en prøvehandling med en hjertezone ved [adresse] i Vejle. En hjertezone er et område omkring en skole, hvor bilkørsel begrænses i forbindelse med skolens mødetid. Det kan eksempelvis være ved tidsbestemt ensretning af veje, etablering af indkørselsforbud, standsnings- og parkeringsforbud, Bente Pedersen og lignende. Formålet med prøvehandlingen var at skabe tryggere rammer for børn, der transporterer sig aktivt til skole, få flere til at gå og cykle i skole, samt at gøre det mindre attraktivt for forældre at køre deres børn i skole.

Teknisk Udvalg besluttede på baggrund af evalueringen af prøvehandlingen ved [adresse], at gøre hjertezonen permanent. I kølvandet på dette sendte formanden for Teknisk Udvalg og formanden for Børne- og Familieudvalget et brev til alle kommunens skoler. I brevet opfordres skolerne til at kontakte Teknik & Miljø, ved interesse for lignende forsøg på deres skole. Teknik & Miljø har i den forbindelse været i dialog med [adresse], der generelt oplever at mange elever køres i skole i bil, særligt på grund af de utrygge forhold for gående og cyklende på [adresse] der udgør en betydelig skolevej. [adresse] er i dag indrettet som 2 minus 1 vej. Der er alene fortov langs vejen på det østligste, og altså ikke på de sidste godt 350 meter frem til skolen.

I samarbejde med [adresse] har forvaltningen skitseret forskellige løsninger for etablering af en hjertezone ved [adresse]. Løsningsforslagene har været præsenteret og drøftet på møde på [adresse] 7. marts 2024, hvor repræsentanter fra [adresse],  [adresse], Grejs-Dalen Idrætsklub/Grejs Stadion deltog, sammen med enkelte borgere fra byen.
På mødet blev det aftalt, at foreslå Teknisk Udvalg at afprøve et af de skitserede hjertezoneforslag.

Forslaget, som der foreslås gennemført som en prøvehandling, omfatter følgende:

* Etablering af indkørselsforbud for motorkøretøjer i vestgående retning på [adresse] på hverdage fra kl. 7.30-8.15. Herved ensrettes trafikken på [adresse] mod øst mellem [adresse] og [adresse].
* Etablering af indkørselsforbud for motorkøretøjer på [adresse] ved [adresse] på hverdage fra kl. 7.30-8.15. Herved fjernes muligheden for venstresving fra [adresse] mod [adresse].
* Etablering af midlertidig vejindsnævring med mobile heller ved krydsningspunkt på [adresse] mellem [adresse] og [adresse].
* Forlængelse af eksisterende zone med anbefalet hastighed på 30 km/t på [adresse] mod vest, således at strækningen forbi Friskolen inkluderes i zonen.
* Etablering af standsningsforbud på [adresse] (nordlig vejside) fra [adresse] og mod vest, således at der ikke kan parkeres langs vejen foran skolen.

Det centrale i løsningsforslaget er indkørselsforbuddene på [adresse], der vil sikre at motortrafikken ensrettes mod øst. Således vil motortrafikken ikke skulle trække ud over de stiplede kantbaner på 2 minus 1 vejen, i perioden hvor indkørselsforbuddene er gældende. Herved skabes der bedre plads til de aktive trafikanter.

Foruden de vejtekniske greb i prøvehandlingen gennemføres der en kampagne- og kommunikationsindsats samt eventuelle nudgingtiltag.

Prøvehandlingen forudsætter, at der kan opnås politiets samtykke, ligesom forvaltningen vil forsøge at få politiet til at udføre kontrol under prøveperioden.

Der anbefales en prøveperiode på ca. 3 måneder fra august til oktober 2024. Prøvehandlingen har til formål at undersøge om en hjertezone kan skabe større tryghed for gående og cyklende skolebørn, særligt på [adresse]. Der gennemføres en evaluering af forsøget, som præsenteres for Teknisk Udvalg i oktober måned. Evalueringen vil omfatte målinger af antallet af cyklister og biltrafik på vejene omkring skolen, en transportvaneundersøgelse blandt eleverne på skolen samt en tilfredshedsundersøgelse blandt forældre, borgere og øvrige interessenter.

### Klima og resiliensvurdering

Projektet vil få flere børn til at gå og cykle i skole, og dermed bidrage til målene for grøn mobilitet opstillet i [adresse] og i det nye grønne visionstillæg til Mobilitetsplanen.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** hjertezoneprojektet ved [adresse] igangsættes som en prøvehandling.

### Beslutning

Godkendt.